b'\n_START_ARTICLE_\nMirovni ugovor iz Pruta\n_START_PARAGRAPH_\nMirovni ugovor iz Pruta potpisan je na obalama rijeke Prut (blizu grada Ia\xc5\x9fia u Rumunjskoj) 21. srpnja 1711. izme\xc4\x91u Otomanskog carstva i Ruskog carstva njime je zavr\xc5\xa1io Rusko-turski rat 1710.-1711.. Ovaj ratni sukob zavr\xc5\xa1io je porazom Rusije, i Otomanskom pobjedom, ugovor su sa ruske strane dogovarali i potpisali; P. \xc5\xa0afirov i M.P. \xc5\xa0eremetjev, a sa otomanske strane Veliki vezir Mehmed pa\xc5\xa1a. Time je ujedno zavr\xc5\xa1ilo sudjelovanje Otomanskog carstva u Velikom sjevernom ratu, a to je pak omogu\xc4\x87ilo Rusiji da se punom snagom okomi na svoje tada\xc5\xa1nje sjeverne neprijatelje, prije svega \xc5\xa0vedsku._NEWLINE_Ovim Ugovorom Rusija se obvezala vratiti grad Azov Otomanskom carstvu, a utvrdu Taganrog i jo\xc5\xa1 nekoliko poru\xc5\xa1iti. Istovremeno ruski car se obvezao da \xc4\x87e se prestati uplitati u unutra\xc5\xa1nje stvari Poljsko - Litvanske federacije(Dr\xc5\xbeava dviju naroda), koju je Rusija dr\xc5\xbeala svojim interesnim podru\xc4\x8djem. Tako\xc4\x91er je \xc5\xa1vedskom kralju Karlu XII. omogu\xc4\x87en miran povratak u domovinu kroz ruske zemlje.'